CELEX: 32020D1813
Language: da
Date: 2020-11-26 00:00:00
Title: Den Udenrigs- og Sikkerhedspolitiske Komités afgørelse (FUSP) 2020/1813 af 26. november 2020 om bekræftelse af godkendelsen af Den Europæiske Unions militæroperation i Middelhavsområdet (EUNAVFOR MED IRINI) (EUNAVFOR MED IRINI/2/2020)

2.12.2020   
               
               
                  DA
               
               
                  Den Europæiske Unions Tidende
               
               
                  L 404/9
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/1813
         af 26. november 2020
         om bekræftelse af godkendelsen af Den Europæiske Unions militæroperation i Middelhavsområdet (EUNAVFOR MED IRINI) (EUNAVFOR MED IRINI/2/2020)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38,
         under henvisning til Rådets afgørelse (FUSP) 2020/472 af 31. marts 2020 om Den Europæiske Unions militæroperation i Middelhavsområdet (EUNAVFOR MED IRINI) (1), særlig artikel 8, stk. 3, og
         ud fra følgende betragtninger:
         
                     (1)
                  
                  
                     Den 31. marts 2020 vedtog Rådet afgørelse (FUSP) 2020/472, hvorved der blev indført og iværksat en EU-militæroperation i Middelhavsområdet (EUNAVFOR MED IRINI) for perioden indtil den 31. marts 2021.
                  
               
                     (2)
                  
                  
                     I henhold til artikel 8, stk. 3, i afgørelse (FUSP) 2020/472 skal godkendelsen af operationen, uanset denne periode, bekræftes hver fjerde måned, og Den Udenrigs- og Sikkerhedspolitiske Komité skal forlænge operationen, medmindre udsendelsen af operationens maritime aktiver har en tiltrækningskraft på migrationen, på grundlag af dokumenterede beviser indsamlet i overensstemmelse med de kriterier, der er fastsat i operationsplanen.
                  
               
                     (3)
                  
                  
                     Den 23. juli 2020 vedtog Den Udenrigs- og Sikkerhedspolitiske Komité afgørelse (FUSP) 2020/1104 (2), som bekræftede godkendelsen af operationen indtil den 30. november 2020.
                  
               
                     (4)
                  
                  
                     Den øverstbefalende for operationen har aflagt månedlige pullfaktorrapporter.
                  
               
                     (5)
                  
                  
                     Godkendelsen af operationen bør bekræftes for den tredje firemåneders periode af mandatet, og operationen bør forlænges i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Godkendelsen af EUNAVFOR MED IRINI bekræftes herved, og operationen forlænges i perioden fra den 1. december 2020 til den 31. marts 2021.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 26. november 2020.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 101 af 1.4.2020, s. 4.
         
            (2)  Den Udenrigs- og Sikkerhedspolitiske Komités afgørelse (FUSP) 2020/1104 af 23. juli 2020 om bekræftelse af godkendelsen af Den Europæiske Unions militæroperation i Middelhavsområdet (EUNAVFOR MED IRINI) (EUNAVFOR MED IRINI/1/2020) (EUT L 242 af 28.7.2020, s. 3).